section_heading: Poslije rata
paragraph_text: Nakon završetka rata Looff je 26. veljače 1919. godine pušten iz zarobljeništva, te je 2. ožujka 1919. sudjelovao zajedno s Lettow-Vorbeckom u Berlinu u velikoj paradi posvećenoj borcima iz Njemačke Istočne Afrike. Od lipnja 1919. služi u Zapovjedništvu za mine, te kratko kao zapovjednik ratne luke Kiel. U rujnu te iste godine postaje vojnim zapovjednikom Kiela, da bi u rujnu iduće, 1920. godine, bio imenovan načelnikom Zapovjedništva za torpeda baltičkog pomorskog područja. U siječnju 1921. promaknut je u čin kontraadmirala, dok je u ožujku 1922. dobio i počasni čin viceadmirala.